കുട്ടികള്ക്കുള്ള ഫുട്ബോള് പരിശീലനത്തിന് തുടക്കമായി തൃശൂര്: കൊടകര ബ്ലോക്ക് പഞ്ചായത്തിന്റെ ആഭിമുഖ്യത്തില് കുട്ടികള്ക്കായുള്ള ഫുട്ബോള് തുടര് പരിശീലനം ആരംഭിച്ചു. പദ്ധതിയുടെ ഉദ്ഘാടനം പുതുക്കാട് സെന്റ് ജോസഫ് മൈതാനിയില് ബ്ലോക്ക് പഞ്ചായത്ത് പ്രസിഡന്റ് എം ആര് രഞ്ജിത്ത് ഉദ്ഘാടനം ചെയ്തു. ബ്ലോക്ക് പഞ്ചായത്ത് വൈസ് പ്രസിഡന്റ് ഷീല ജോര്ജ് അധ്യക്ഷത വഹിച്ചു. ജൂനിയര്, സീനിയര് വിഭാഗങ്ങളിലെ 20 പേര് അടങ്ങുന്ന രണ്ട് ടീമുകള്ക്ക് ആണ് പരിശീലനം നല്കുന്നത്. രണ്ടു തവണ സന്തോഷ് ട്രോഫി നേടിയ ടീമിന്റെ ക്യാപ്റ്റന് കൂടിയായ പ്രമുഖ ഫുട്ബോള് പരിശീലകന് പീതാംബരന് മങ്ങാട്ട് ആണ് പരിശീലനത്തിന് നേതൃത്വം നല്കുന്നത്. ചടങ്ങില് ബ്ലോക്ക് പഞ്ചായത്തംഗങ്ങളായ പോള്സണ് തെക്കും പീടിക, ഹേമലത നന്ദകുമാര്, ബ്ലോക്ക് സെക്രട്ടറി പി ആര് അജയഘോഷ്, വനിതാക്ഷേമ എക്സ്റ്റന്ഷന് ഓഫീസര് തുടങ്ങിയവര് പങ്കെടുത്തു.The post കുട്ടികള്ക്കുള്ള ഫുട്ബോള് പരിശീലനത്തിന് തുടക്കമായി first appeared on MalayalamExpressOnline.